Alex Pastoor

Alex Pastoor (s. 26. lokakuuta 1966) on alankomaalainen jalkapallovalmentaja ja entinen keskikenttäpelaaja. ==Ura pelaajana== Pastoor aloitti ammattilaisuransa FC Volendamissa vuonna 1989. Hän edusti seuraa kuuden vuoden ajan ja kuului Volendamin keskikentän johtaviin pelaajiin. Pastoorin aikana Volendam pelasi Alankomaiden pääsarjassa ja sijoittui parhaimmillaan kuudenneksi. Hänen viimeisellä kaudellaan Volendam eteni Alankomaiden cupin finaaliin, jossa se kuitenkin hävisi Feyenoordille 2–1. Hän siirtyi kesällä 1995 SC Heerenveeniin, jossa pelasi kaksi hyvää kautta ja oli jälleen keväällä 1997 häviämässä cupin loppuottelua. Toisella kerralla Roda JC oli parempi maalein 4–2. Finaalitappiokauden jälkeen Pastoor siirtyi Heerenveenistä KRC Harelbekeen, jossa pelasi yhden kauden. Hän lopetti uransa itävaltalaisseura SC Austria Lustenaussa vuonna 2001. ===Meriitit pelaajana=== * Alankomaiden cup **Hopeaa (2): 1995, 1997 ==Ura valmentajana== Valmennusuransa Pastoor aloitti AZ Alkmaarin juniorivalmentajana kesällä 2001. Hän valmensi syksyn ajan seuran U19-joukkuetta, kunnes marraskuussa siirtyi amatööriseura AFC Amsterdamin päävalmentajaksi. Elokuussa 2005 Gertjan Verbeek nosti hänet apuvalmentajakseen SC Heerenveenin edustusjoukkueeseen. Pastoor jatkoi AFC:n päävalmentajana elokuuhun 2006 saakka. AZ:n apuvalmentajan tehtävät Pastoor jätti kesällä 2008 ja siirtyi Feyenoordin organisaatioon juniorivalmentajaksi. Yhden kauden jälkeen hän jätti tehtävät siirtyen SBV Excelsiorin päävalmentajaksi. Pastoorin johdolla Excelsior sijoittui kaudella 2009/10 Eerste Divisien kolmanneksi ja nousi pääsarjaan. Ensimmäinen kausi liigassa päättyi sijalle 16. Hyvä menestys piskuisessa Excelsiorissa vei Pastoorin NEC Nijmegenin päävalmentajaksi kesällä 2011. NECissä ensimmäinen kausi päättyi sijalle 8, mutta europelipaikkaa ei karsintojen kautta irronnut. Kausi 2012/13 oli vaikea ja Pastoorin suojatit jäivät liigassa vasta sijalle 15. Kun kausi 2013/14 alkoi sekin heikosti, NEC erotti Pastoorin elokuussa 2013. Trainer Pastoor per direct weg bij NEC Maaliskuussa 2014 Pastoor palasi valmennustehtäviin SK Slavia Prahan päävalmentajana. Nový trenér Slavie hraje útočně a má detailní rozbory, vzpomíná Čmovš Seura ei kuitenkaan uusinut Pastoorin sopimusta kauden jälkeen. Hän jatkoi uraansa AZ Alkmaarissa Marco van Bastenin apuvalmentajana. Syyskuussa 2014 hän nousi AZ:n päävalmentajaksi, kun van Basten jätti terveyssyistä tehtävänsä. Van Basten doet stap terug, Pastoor nieuwe AZ-trainer Pastoor ei kuitenkaan kerennyt luotsata AZ:n joukkuetta yhdessäkään ottelussa, sillä vain pari päivää nimitysuutisen jälkeen hän erosi tehtävästään. Seuran mukaan Pastoor ei päässyt yhteisymmärrykseen uuden sopimuksen ehdoista. Alex Pastoor quits as AZ Alkmaar boss after TWO DAYS as Marco van Basten saga rumbles on Tammikuussa 2015 Pastoor aloitti Sparta Rotterdamin päävalmentajana.ALEX PASTOOR NIEUWE HOOFDTRAINER VAN SPARTA ROTTERDAM Kausi päättyi Spartan osalta kahdeksanteen sijaan Eerste Divisiessä. Ensimmäisellä täydellä kaudellaan 2015/16 Pastoor luotsasi Spartan Eerste Divisien mestaruuteen ja seura nousi kuuden kauden jälkeen takaisin pääsarjaan.Rotterdam football club Sparta returns to Eredivisie after six years Kaudella 2016/17 Sparta säilytti sarjapaikkansa Eredivisiessä sijoituttuaan sijalle 15. Kaudella 2017/18 putoamiskamppailuun juuttunut Sparta erotti Pastoorin joulukuussa 2017, kun joukkue oli hävinnyt paikalliskamppailun Feyenoordille murskaavasti 7–0.Sparta Rotterdam sack Pastoor Maaliskuun puolivälissä 2019 Pastoorista tuli Itävallan Bundesliigassa sijalla 11 majailleen SCR Altachin päävalmentaja.Alex Pastoor neuer Trainer beim CASHPOINT SCR Altach ===Meriitit valmentajana=== * Eerste Divisie: 2016 ==Lähteet== * The profile for Alex Pastoor ===Viitteet=== Luokka:Alankomaalaiset jalkapalloilijat Luokka:Alankomaalaiset jalkapallovalmentajat Luokka:Vuonna 1966 syntyneet Luokka:Elävät henkilöt